b'\n_START_ARTICLE_\nBrad Oleson\n_START_SECTION_\nUra\n_START_PARAGRAPH_\nYliopistotasolla Peninsula Collegessa ja Alaska Fairbanksissa pelanneen Olesonin ensimm\xc3\xa4inen seura aikuisten tasolla oli Dodge City Legend, jota h\xc3\xa4n edusti vuonna 2005._NEWLINE_Vuonna 2005 Oleson siirtyi Espanjaan, toiseksi korkeimman sarjatason Rosal\xc3\xada de Castroon, jossa h\xc3\xa4n pelasi vuodet 2005-2008. Vuonna 2008 h\xc3\xa4n siirtyi p\xc3\xa4\xc3\xa4sarjan Liga ACB:n Fuenlabradaan, jossa h\xc3\xa4n pelasi vain kauden 2008-2009, tehden kuitenkin p\xc3\xa4\xc3\xa4sarjadebyyttins\xc3\xa4. _NEWLINE_Vuonna 2009 Oleson vaihtoi seuraa Espanjassa. H\xc3\xa4n siirtyi Liga ACB:n Saski Baskoniaan, jossa h\xc3\xa4n heti ensimm\xc3\xa4isell\xc3\xa4 kaudella saavutti sarjan mestaruuden. Oleson pelasi seurassa nelj\xc3\xa4 vuotta, ennen kuin siirtyi tammikuussa 2013 FC Barcelonaan, jossa ensimm\xc3\xa4isell\xc3\xa4 kaudella tuli cupin voitto. Kaudella 2013-2014 h\xc3\xa4n voitti Barcelonan kanssa Liga ACB:n mestaruuden.\n_START_SECTION_\nMuuta\n_START_PARAGRAPH_\nOlesonin kotikaupunki Fairbanks Alaskassa viett\xc3\xa4\xc3\xa4 joka vuosi Brad Oleson -p\xc3\xa4iv\xc3\xa4\xc3\xa4 24. huhtikuuta. Olesonilla on my\xc3\xb6s Espanjan kansallisuus, sill\xc3\xa4 h\xc3\xa4n on asunut Espanjassa kymmenen vuotta.'